สลด 2 นักศึกษาม.ดัง ถูกตีด้วยหมวกกันน็อกปางตาย เหตุขี่จยย.เปิดไฟสูง
(ภาพจากวานรนิวส์),2 นักศึกษาม.ดัง กลับจากเที่ยวงานฤดูหนาวลพบุรี ถูกคนร้ายใช้หมวกกันน็อกรุมตีจนสาหัส สาเหตุแค่เปิดไฟสูงส่องหน้า พ่อแม่คนเจ็บวอนผู้เห็นเหตุการณ์ช่วยกันแจ้งเบาะแสแก่เจ้าหน้าที่ตำรวจ,เมื่อวันที่ 17 ธ.ค.59 ผู้สื่อข่าวรายงานว่า ตามที่มีการแชร์ภาพและเรื่องราวของนักศึกษา 2 คนในโซเชียลมีเดียว่า ถูกทำร้ายอาการปางตายขณะกำลังขับขี่รถจักรยานยนต์กลับจากเที่ยวงานฤดูหนาวลพบุรี ในช่วงใกล้รุ่งเช้า เพียงแค่ลืมปิดไฟสูงของรถจักรยานยนต์ ทำให้แสงไปกระทบตาของรถคู่กรณี เลยถูกเบียดจนล้มคว่ำ จากนั้นคว้าหมวกกันน็อกกระหน่ำตีจนกรามหัก เมื่อวันที่ 16 ธ.ค.ที่ผ่านมา,ทั้งนี้ ผู้เสียหายทั้ง 2 คน ได้แก่ นายจักรกฤษ บริสุทธิ์ หรือเก็ต อายุ 19 ปี นักศึกษาปีที่ 1 มหาวิทยาลัยธรรมศาสตร์ ได้รับบาดเจ็บที่ใบหน้า บวม กรามหัก มีรอยเย็บบนใบหน้าถึง 17 เข็ม ฟันหัก 3 ซี่ และที่ไหล่ขวาถูกใส่เฝือกจากอาการกระดูกแตก ขณะที่นายสราวุธ ขอพึ่ง อายุ 20 ปี นักศึกษา ปีที่ 2 มหาวิทยาลัยบูรพา ผู้เสียหายอีกราย นอนหลับด้วยอาการอ่อนแรง ใบหน้าและลำตัวบอบช้ำ แขนซ้ายถลอกอยู่อีกเตียงใกล้กัน และแพทย์พบว่ามีอาการเลือดออกที่สมอง, ,นางลาวัลย์ บริสุทธิ์ อายุ 50 ปี มารดาของนายจักรกฤษ กล่าวด้วยเสียงสั่นเครือว่า บุตรชายซึ่งมีลักษณะกระตุ้งกระติ้งคล้ายสาวประเภทสอง ได้กลับมาบ้านในช่วงปิดเทอมและขออนุญาตไปเที่ยวงานฤดูหนาว ซึ่งจัดที่โรงเรียนพิบูลวิทยาลัย ในฐานะเป็นศิษย์เก่าของโรงเรียนแห่งนี้ หลังจากนั้นก็ได้ไปนั่งเล่นที่หอพักของเพื่อน จนกระทั่งใกล้เช้าจึงได้ขับรถจักรยานยนต์ฮอนด้า รุ่น พีซีเอ็กซ์ พร้อมนายสราวุธ เพื่อนสนิท ซึ่งมีลักษณะคล้ายกัน เพื่อกลับที่พัก,ขณะที่ขับมาถึงบริเวณใกล้ซอยขุนกวี ถ.รามเดโช ต.ทะเลชุบศร ได้สวนทางกับรถจักรยานยนต์พ่วงข้างยี่ห้อฮอนด้าเวฟสีดำ ซึ่งผู้เห็นเหตุการณ์ แจ้งว่า เป็นชายสองคน คนหนึ่งรูปร่างสูงใหญ่ อายุประมาณ 40 ปี และชายวัยรุ่นอีกคน ภายในรถมีเบ็ดตกปลาและถังแก๊ส วางอยู่ที่พ่วงข้าง ซึ่งขับสวนมาและน่าจะเห็นว่าทั้งสองมีลักษณะเป็นผู้หญิง เนื่องจากมีผมยาว ได้ตะโกนใส่ว่า มึงเปิดไฟสูงใส่กูทำไม และได้ขับรถเบียดจนรถที่นายจักรกฤษขับมาล้มลง,จากนั้นทั้งสองได้คว้าเอาหมวกกันน็อก ตีใส่ลูกชายและเพื่อนอย่างไม่ยั้งมือ โดยนายสราวุธ ถูกตีจนสลบไปก่อน ขณะที่นายจักรกฤษถูกตีเข้าที่ใบหน้าและที่ศีรษะจนกรามหัก และไหล่หลุด กระทั่งมีชาวบ้านที่อาศัยอยู่บริเวณดังกล่าวได้ยินเสียงเอะอะจึงเปิดไฟในบ้าน ผู้ทำร้ายเห็นท่าไม่ดีจึงได้ขับรถจักรยานยนต์หลบหนีไปทางสถานีรถไฟลพบุรี และมีผู้ช่วยเหลือนำผู้เสียหายทั้งสองส่งโรงพยาบาลดังกล่าว,นางลาวัลย์ ยังกล่าวอีกว่า เหตุการณ์นี้ส่งผลกระทบต่อจิตใจของบุตรชายมาก อยากให้จับคนร้ายให้ได้เพราะการกระทำเขาโหดเหี้ยมเกินไป ทำไมต้องทำร้ายเด็กขนาดนั้น ถ้าเขาขับรถชนก็พอว่า แต่นี่เพียงแค่ขับรถสวนกันก็ทำร้ายกันแล้ว ตีจนสลบเรียกว่าจะให้ตายเลย ซึ่งขณะนี้ได้แจ้งความกับตำรวจ สภ.เมืองลพบุรี เป็นที่เรียบร้อย เพื่อติดตามคนร้ายมาดำเนินคดี จึงอยากวิงวอนผู้เห็นเหตุการณ์ช่วยกันแจ้งเบาะแสแก่เจ้าหน้าที่ด้วย,ทั้งนี้ นางนวลจันทร์ แย้มศรี นายกเหล่ากาชาดจังหวัดลพบุรี พร้อมด้วยนายชนินทร์ ทองสุจ นายอำเภอเมืองลพบุรี ได้เดินทางมาเยี่ยมผู้เสียหายทั้ง 2 ที่โรงพยาบาลพระนารายณ์มหาราช
2 นักศึกษาม.ดัง กลับจากเที่ยวงานฤดูหนาวลพบุรี ถูกคนร้ายใช้หมวกกันน็อกรุมตีจนสาหัส สาเหตุแค่เปิดไฟสูงส่องหน้า พ่อแม่คนเจ็บวอนผู้เห็นเหตุการณ์ช่วยกันแจ้งเบาะแสแก่เจ้าหน้าที่ตำรวจ
เปิดไฟสูง,นักศึกษาถูกทำร้าย,ตีด้วยหมวกกันน็อก,ลพบุรี,เปิดไฟสูงใส่